**Luotettava ja monipuolinen – GEMÜ 1436 cPos jossa uusi kenttäväyläliitäntä Profinet**

**GEMÜ laajentaa luotettavan asennonsäätimen GEMÜ 1436 cPos toimintoja kenttäväyläympäristöjen lisävaihtoehdoilla.**

Uuden Profinet-kenttäväyläliitännän myötä asennonsäädin GEMÜ 1436 cPos saavuttaa jopa 8 kertaa suuremman siirtonopeuden. Kaikki asetusvaihtoehdot voidaan kuitenkin edelleen määrittää kätevästi kenttäväyläliitännän kautta ilman että niitä tarvitsee konfiguroida paikallisesti käyttöyksikköön. Myös prosessitiedot venttiilinasennon ohjausta varten lähetetään digitaalisesti samaa reittiä pitkin. Uusi Profinet-kenttäväyläversio tarjoaa käyttäjälle lisäksi muita käytännöllisiä etuja, sillä se takaa entistä vakaamman yhteyden ja laajentaa konfiguraatiomahdollisuuksia.

Sähköpneumaattinen asennonsäädin on siten käytettävissä analogisia signaaleja (0/4…20 mA) käyttävien vakiomallien ja jo käytettävissä olevien mallien DeviceNet ja Profibus DP lisäksi nyt myös Profinetille. Se on teollinen Ethernet-standardi, joka lähitulevaisuudessa vakiinnuttaa entistä selkeämmin asemansa automaatioalalla.

GEMÜ laajentaa sen myötä pneumaattisesti käytettäville toimilaitteille tarkoitettujen asennonsäädinten tuotevalikoimaansa. Venttiiliasiantuntija tarjoaa erilaisten säätötehtävien toteutukseen nyt täydellisen säätölaitetuoteperheen. Samalla yksittäiset mallisarjat tarjoavat erityistoimintoja ja -ominaisuuksia, mikä mahdollistaa toimintojen moninaisuuden sekä kustannusten ja hyötyjen välisen optimaalisen tasapainon saavuttamisen.

Älykäs asennonsäädin ja integroitu prosessisäädin GEMÜ 1436 cPos